Na temelju članka 26. Zakona o sustavu strateškog planiranja i upravljanja razvojem Republike Hrvatske („Narodne novine“, br. 123/17) i članka 27. Statuta Grada Križevaca („Službeni vjesnik Grada Križevaca“, broj 4/09, 1/13, 1/16, 1/18 i 3/18 – pročišćeni tekst, 3/20 i 1/21) gradonačelnik Grada Križevaca donosi

**ODLUKU**

**o imenovanju Radne skupine za pripremu i provođenje postupka izrade Provedbenog programa Grada Križevaca za mandatno razdoblje 2021. – 2025. godine**

Članak 1.

Ovom Odlukom osniva se Radna skupima za pripremu i provođenje postupka izrade kratkoročnog strateškog akta Grada Križevaca, Provedbenog programa Grada Križevaca za razdoblje 2021. – 2025. godine (u daljem tekstu: Provedbeni program).

Članak 2.

U Radnu skupinu za pripremu i provođenje postupka izrade Provedbenog programa imenuju se:

* Mario Rajn, gradonačelnik
* Danijel Šaško, zamjenik gradonačelnika
* Ivan Biškup, pročelnik Upravnog odjela za gospodarstvo, financije, EU fondove i javnu nabavu
* Sandra Vuketić, pročelnica Upravnog odjela za pravne i opće poslove
* Sandro Novosel, pročelnik Upravnog odjela za odgoj, obrazovanje, kulturu, sport, socijalnu skrb, nacionalne manjine i turizam
* Krešimir Brunović, pročelnik Upravnog odjela za komunalno gospodarstvo, gradnju, prostorno uređenje i zaštitu okoliša
* Marija Podolski, viša savjetnica za proračun i financije
* Miluška Škrlec, savjetnica za računovodstvo i proračun

Članak 3.

Za administrativne poslove zadužuje se Upravni odjel za gospodarstvo, financije, EU fondove i javnu nabavu.

Članak 4.

Ova odluka stupa na snagu danom donošenja, a objavit će se na službenim mrežnim stranicama Grada Križevaca.

KLASA: 022-05/21-01/0017

URBROJ: 2137/02-04/1-21-2

Križevci, 6. rujna 2021.

GRADONAČELNIK

Mario Rajn